|  |  |
| --- | --- |
| **Manyleb y Swydd a’r Person** | |
| **Teitl y swydd:**  **Cyfeirnod:** | **Cynorthwyydd Seneddol**  ***MBS-013-24*** |
| **Aelod o’r Senedd:** | **Darren Millar** |
| **Band cyflog:** | **Band 1** |
| **Ystod cyflog: (pro rata)** | **£30,520 - £42,811**  *Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **37** |
| **Natur y penodiad:** | **Parhaol\*** |
| **Lleoliad:** | **Y Senedd, Bae Caerdydd** |
| **Diben y swydd** | |
| Arwain y gwaith o ddarparu gwasanaethau ysgrifenyddol ac ymchwil o ansawdd uchel i’r Aelod. | |
| **Prif ddyletswyddau** | |
| 1. Darparu gwasanaeth ysgrifenyddol o ansawdd uchel 2. Darparu cyngor ymchwil, dadansoddiadau a deunydd briffio sy'n berthnasol i waith yr Aelod yn yr etholaeth 3. Datblygu a chynnal gwybodaeth am bynciau y cytunir arnynt fel eich bod yn gallu rhagweld a bodloni anghenion gwybodaeth yr Aelod 4. Datblygu perthynas effeithiol â chydweithwyr o wahanol feysydd gwasanaeth ar draws Senedd Cymru, a chydweithio gyda nhw 5. Datblygu perthynas waith dda gyda'ch cymheiriaid yn neddfwrfeydd eraill y DU, gyda'r gymuned ymchwil a chyda swyddogion polisi 6. Ysgwyddo cyfrifoldeb personol dros ddarparu cyngor a deunydd ymchwil, dadansoddiadau a deunydd briffio o ansawdd uchel, a hynny'n amserol, ar amrywiaeth o feysydd, er mwyn cynorthwyo'r broses o ymdrin â gwaith achos yn yr etholaeth neu lywio trafodaethau 7. Cynnal y safonau uchaf o gywirdeb ac annibyniaeth yn eich gwaith ymchwil eich hunan 8. Drafftio areithiau a chyflwyno cwestiynau llafar a / neu ysgrifenedig a briffio'r Aelod lle bo'n briodol 9. Drafftio datganiadau i'r cyfryngau a chynnal y wefan 10. Gwaith achos achlysurol 11. Unrhyw ddyletswyddau eraill yn ôl y gofyn | |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais)**. | |
| **Gwybodaeth a Phrofiad Hanfodol**   * Profiad sylweddol o ddarparu gwasanaethau ysgrifenyddol ac ymchwil mewn amgylchedd seneddol neu debyg * Profiad o weithio’n uniongyrchol gyda phobl amlwg a dylanwadol mewn amgylchedd o bwysau * Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn   **Cymwysterau Hanfodol**   * Gradd neu gymhwyster cyfatebol mewn pwnc perthnasol, *neu* * Cymhwyster NVQ lefel 4, neu gymhwyster cyfatebol mewn pwnc perthnasol, *neu* * Profiad perthnasol sy’n cyfatebol   **Sgiliau ac Ymddygiadau Hanfodol**   * Gallu cadarn i bwyso a mesur materion, a dealltwriaeth dda o’r hyn y mae’n ei olygu i weithio mewn amgylchedd gwleidyddol * Sgiliau dadansoddi rhagorol, gan gynnwys y gallu i grynhoi amrywiaeth eang o safbwyntiau yn gywir a'r gallu i nodi materion allweddol yn gyflym o amrywiaeth o ffynonellau gwybodaeth * Lefel uchel o hyfedredd mewn TGCh er mwyn canfod, dadansoddi a chyflwyno gwybodaeth mewn modd effeithiol, yn enwedig wrth ddefnyddio Word ac Excel * Tystiolaeth gadarn o weithio gyda chydweithwyr a'u helpu i allu ymdrin â gofynion gwaith ymchwil a briffio * Sgiliau trefnu cadarn, gyda'r gallu i gymhathu meysydd pwnc newydd yn gyflym a chyflwyno deunydd briffio cywir o fewn terfynau amser tynn   **Dymunol**   * Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru * Y gallu i weithio drwy gyfrwng y Gymraeg a’r Saesneg * Yn arddel amcanion a gwerthoedd y blaid * Profiad blaenorol o weithio i Aelod o’r Senedd, Aelod Seneddol neu Aelod o Senedd Ewrop | |
| **Gwybodaeth Ychwanegol** | |
| Er gwybodaeth, bydd y penodiad yn amodol ar eirdaon a gwiriad diogelwch.  *\*Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* | |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | |